**Pensjonister som koder**

Innhold på nettsteder er mangfoldig og omfatter mye informasjon. Utvikling og vedlikehold av nettsteder sysselsetter mange mennesker; mange er relativt unge.

IT brukes i økende grad på stadig flere områder. Etterspørselen etter personer som kan programmere datamaskiner er stor og det gjøres mye for å få flere til å utdanne seg innen Informasjonsteknologi. Et initiativ, “Lær kidsa å kode!”, er et eksempel på et tiltak for å få flere interessert i IT.

Googler du noe ala “senior citizen coding computers”, finner du ganske mye informasjon. Søk med noe ala “eldre mennesker lære å programmere” derimot, gir ingen relevante treff. Det er bare informasjon som omtaler unge.

Jeg har derfor tenkt å lage et pedagogisk opplegg beregnet på eldre mennesker, i form av tradisjonell klasseromsundervisning. Deltagerne må ta med sin egen, bærbare datamaskin. Det må være en maskin med tastatur og mus. Nettbrett og smart-telefoner kan ikke brukes. Opplegget er tenkt slik:

Første kursdag:

* Installasjon av editor; Visual Studio Code.
* Lage et område for kurset; SeniorKoding.
* Lage en HTML-file; OmMeg.html. Forklare HTML tag og attributter.
* Gjennomgå HTML-filens anatomi.
* Trene på bruk av editor.

Andre kursdag:

* Introdusere <script>.
* Document, writeline og <br/>
* Introdusere variabler og for-løkke.
* Lage gange-tabell med writeln.

Tredje kursdag:

* Lage gange-tabell med HTML <table>.
* Introdusere CSS.
* Forskjønne gange-tabellen.

Fjerde kursdag:

* Introdusere funksjoner.
* Gange-tabellen som funksjon.
* Introdusere events.
* Introdusere input.
* Lage enkel kalkulator.